[pic] | AZ EURÓPAI KÖZÖSSÉGEK BIZOTTSÁGA |

Brüsszel, 24.11.2006

COM(2006) 719 végleges

Javaslat:

A TANÁCS RENDELETE

az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről szóló 1083/2006/EK tanácsi rendelet III. mellékletének módosításáról

(előterjesztő: a Bizottság)

1. A JAVASLAT HÁTTERE

A javaslat indokolása és célkitűzései

Bulgária és Románia várhatóan 2007. január 1-jei, Európai Unióhoz történő csatlakozásából kifolyólag szükség van a kohéziós politikára vonatkozó uniós jogszabályok, és különösen az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet[1] hatályon kívül helyezéséről szóló, 2006. július 11-i 1083/2006/EK tanácsi rendelet kiigazítására, annak biztosítása érdekében, hogy a rendelet hatálya a Bolgár Köztársaságra és a Romániára is kiterjedjen az Európai Unióhoz történő csatlakozásuk időpontjától kezdve.

Elkészült a rendelettervezet, amely az 1083/2006/EK rendeletnek a társfinanszírozási arányok felső határairól szóló III. melléklete helyébe lép. A módosított III. melléklet a mellékletben található táblázat első sorában szereplő, az Európai Regionális Fejlesztési Alapból, az Európai Szociális Alapból és a Kohéziós Alapból a legnagyobb társfinanszírozási arányra jogosult országok sorába beilleszti Romániát és Bulgáriát is.

Általános háttér

A Bolgár Köztársaság és Románia Európai Unióhoz történő csatlakozásáról szóló szerződés 4. cikkének (3) bekezdésével összhangban az Unió intézményei már a csatlakozást megelőzően módosíthatják azon jogi aktusaikat, amelyek módosítása a csatlakozás következtében szükséges.

A javaslat által érintett területet szabályozó hatályos rendelkezések

A javaslat az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről szóló, 2006. július 11-i 1083/2006/EK tanácsi rendeletet módosítja.

Összhang az Unió egyéb politikáival és célkitűzéseivel

A javaslat technikai kiigazításokat tartalmaz a hatályos közösségi jog vonatkozásában, összhangban az EU által Bulgária és Románia tagsága vonatkozásában tett kötelezettségvállalással.

2. KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT

Az érdekelt felekkel folytatott konzultáció

Nem volt szükség az érdekelt felekkel folytatott konzultációra.

Szakvélemények összegyűjtése és felhasználása

Külső szakértők bevonására nem volt szükség.

Hatásvizsgálat

Hatásvizsgálat végzésére nem került sor.

3. A JAVASLAT JOGI VONATKOZÁSAI

A javaslat jogi vonatkozásai

A javasolt rendelet a társfinanszírozási arányok felső határai vonatkozásában a 1083/2006/EK rendelet III. melléklete helyébe lép, annak érdekében, hogy Románia és Bulgária is szerepeljen az Európai Regionális Fejlesztési Alapból, az Európai Szociális Alapból és a Kohéziós Alapból társfinanszírozásra jogosult országok között.

Jogalap

Az alkalmazott jogalap a Bolgár Köztársaság és Románia csatlakozási szerződése[2], és különösen annak 4. cikkének (3) bekezdése. További jogalap a Bolgár Köztársaság és Románia csatlakozási okmánya[3], és különösen annak 56. cikke.

A szubszidiaritás elve

A szubszidiaritás elvének alkalmazásával kapcsolatos megfontolásokat már az 1083/2006/EK rendelet elfogadásakor figyelembe vették. E javaslat a szubszidiaritás elvének alkalmazására további kihatással nincsen.

Az arányosság elve

Az arányosság elvének alkalmazásával kapcsolatos megfontolásokat már az 1083/2006/EK rendelet elfogadásakor figyelembe vették. E javaslat az arányosság elvének alkalmazására további kihatással nincsen.

Az eszköz megválasztása

Javasolt eszközök: A javaslat egy már létező rendeletet kíván módosítani, ezért a javaslatnak is rendeleti formát kell öltenie.

4. KÖLTSÉGVETÉSI VONATKOZÁSOK

E javaslatnak nincsen költségvetési kihatása, hiszen az 1083/2006/EK rendelet I. mellékletében meghatározott kötelezettségvállalási előirányzatok éves lebontása már tartalmazza a Romániára és Bulgáriára vonatkozó előirányzatokat a pénzügyi tervvel összhangban.

Javaslat:

A TANÁCS RENDELETE

az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről szóló 1083/2006/EK tanácsi rendelet III. mellékletének módosításáról

AZ EURÓPAI UNIÓ TANÁCSA,

tekintettel a Bolgár Köztársaság és Románia csatlakozási szerződésére[4] és különösen annak 4. cikke (3) bekezdésére,

tekintettel a Bolgár Köztársaság és Románia csatlakozási okmányára[5] és különösen annak 56. cikkére,

tekintettel a Bizottság javaslatára,

mivel:

(1) A csatlakozási okmány 56. cikkének megfelelően, azon aktusok esetében, amelyek 2007. január 1-jét követően is hatályban maradnak, és a csatlakozás következtében szükséges a kiigazításuk, és szükséges kiigazításukról a csatlakozási okmány, vagy annak mellékletei nem rendelkeznek, a szükséges aktusokat a Tanács fogadja el, amennyiben az eredeti aktust nem a Bizottság fogadta el.

(2) Az 1083/2006/EK tanácsi rendelet[6] állapítja meg az Európai Regionális Fejlesztési Alapból, az Európai Szociális Alapból és a Kohéziós Alapból származó támogatásokra vonatkozó általános szabályokat, valamint azok célkitűzéseit. Az 53. cikkben foglaltaknak megfelelően a rendelet III. melléklete megállapítja az operatív programok keretében való társfinanszírozási arányok felső határát tagállamonként és célkitűzésenként, objektív feltételek alapján. Az 1083/2006/EK rendelet III. mellékletét módosítani kell annak érdekében, hogy Bulgária és Románia csatlakozásának tényét megfelelően figyelembe vegye.

(3) Szükség van továbbá annak biztosítására, hogy a strukturális alapokra és a Kohéziós Alapra vonatkozó jogszabályok technikai kiigazítása a lehető leghamarabb megvalósuljon, annak érdekében, hogy Bulgária és Románia már az Európai Unióhoz történő csatlakozása időpontjától kezdve benyújthassa programozási dokumentumait.

(4) Ezért az 1083/2006/EK rendeletet ennek megfelelően módosítani kell,

.

ELFOGADTA EZT A HATÁROZATOT:

1. cikk

Az 1083/2006/EK rendelet III. mellékletének helyébe e rendelet mellékletének szövege lép.

2. cikk

Ez a rendelet kizárólag Bulgária és Románia csatlakozási szerződésével együtt, annak hatályba lépése napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök

MELLÉKLET

„III. MELLÉKLET

A társfinanszírozási arányok felső határai

(az 53. cikkben említettek szerint)

Kritériumok | Tagállamok | ERFA és ESZA Elszámolható költségek aránya | Kohéziós Alap Elszámolható költségek aránya |

1. Azok a tagállamok, amelyeknek az egy főre jutó átlagos GDP a 2001–2003 közötti időszakban az EU-25 ugyanezen időszakban mért átlagának 85 %-a alatt volt. | Bulgária, Cseh Köztársaság, Észtország, Görögország, Ciprus, Lettország, Litvánia, Magyarország, Málta, Lengyelország, Portugália, Románia, Szlovénia és Szlovákia. | 85 % a „konvergencia” és a „regionális versenyképesség és foglalkoztatás” célkitűzés számára. | 85 % |

2. Az 1. pontban említettektől eltérő tagállamok, amelyek 2007. január 1-jén a Kohéziós Alapra vonatkozó átmeneti szabályok értelmében támogatásra jogosultak. | Spanyolország | 80 % a „konvergencia” célkitűzés és a „regionális versenyképesség és foglalkoztatás” célkitűzésbe „fokozatosan bekerülő” régiók számára 50 % a „regionális versenyképesség és foglalkoztatás” célkitűzés számára, kivéve a fokozatosan bekerülő régiókat | 85 % |

3. Az 1. és a 2. pontban említettektől eltérő tagállamok | Belgium, Dánia, Németországi Szövetségi Köztársaság, Franciaország, Írország, Olaszország, Luxemburg, Hollandia, Ausztria, Finnország, Svédország és az Egyesült Királyság. | 75 % a „konvergencia” célkitűzés számára | - |

4. Az 1. és a 2. pontban említettektől eltérő tagállamok. | Belgium, Dánia, Németországi Szövetségi Köztársaság, Franciaország, Írország, Olaszország, Luxemburg, Hollandia, Ausztria, Finnország, Svédország és az Egyesült Királyság. | 50 % a „regionális versenyképesség és foglalkoztatás” célkitűzés számára | - |

5. A Szerződés 299. cikkének (2) bekezdésében említett legkülső régiók, amelyek a II. melléklet 20. pontjában e régiók számára megállapított kiegészítő támogatásban részesülnek | Spanyolország, Franciaország és Portugália | 50 % | - |

6. A Szerződés 299. cikkének (2) bekezdésében említett legkülső régiók | Spanyolország, Franciaország és Portugália | 85 % a „konvergencia” és a „regionális versenyképesség és foglalkoztatás” célkitűzés alapján | - |

”[pic][pic][pic]

[1] HL L 210., 2006.7.31., 25. o.

[2] HL L 157., 2005.6.21., 11. o.

[3] HL L 157., 2005.6.21., 203. o.

[4] HL L 157., 2005.6.21., 11. o.

[5] HL L 157., 2006.6.21., 203. o.

[6] HL L 210., 2006.7.31., 25. o.